gl id gl en gl gl en es vi gl it es it en fr eo en eo gl es en es eo gl gl gl gl gl gl en es en es gl hy es ru th es gl da es en kn gl es th gl vi sl gl gl da gl it fi gl es tt gl it th gl fr sl gl eo da gl en kn es en sv es en kn gl en pa gl es tt gl eo als gl gl gl en gl gl en es vi gl it es it en fr eo en eo gl es en es eo gl gl gl gl gl gl en es en gl en es gl es en gl en gl gl en gl sv gl fr gl de gl de gl gl it gl en gl en gl en gl en gl en gl en gl en gl en gl en gl ja gl es gl gl gl gl gl gl gl gl ca gl gl gl gl
1ª Galicia: Fisterra, Baio e Dumbría empezan a ser temidos - Deportes - Que pasa na costa
Deportes Dumbría Fisterra Fútbol da Costa 1ª Galicia baio
Non se despegan da zona alta o Fisterra, en posto de promoción, e o Baio, cuarto clasificado, despois das súas vitorias de hoxe. Sobre todo meritoria a do Baio no difícil campo do Tordoia, así como a do Dumbría en Rianxo sobre a hora con gol de Cespón. O Soneira tras un gran partido ante o líder e a Esteirana no último minuto son a outra cara da moneda. Aínda por enriba ambos tiveron lesionados, Sito no Soneira e Rafa Piñeiro na Esteirana. Cando veñen mal dadas todo se xunta. C.D. LALÍN 1 - S.D. ESTEIRANA 0 SD ESTEIRANA: Alex de Yi, Code, Simón, Samu Pensado, Rafa Piñeiro, Dani Rama, Maroñas, Alex Rama, Pablo Rama, Josiño Barreiro e Elías. Tamén xogaron Manu Tobío, Manuel, Adrián e Iker. GOL: 1-0 95´Ferreiro Dura derrota a da Esteirana no Manuel Anxo Cortizo de Lalín. Os de Geno perderon o encontro no minuto 95 despois de desperdiciar claras ocasións para levarse o partido. O campo estaba en bastante mal estado e iso condicionou o encontro. No primeiro tempo foi un choque igualado, sen ocasións. A Esteirana aguantou ben no segundo tempo ata o último cuarto de hora, no que se notou o esforzo sobre un terreo de xogo moi pesado, e a base de fútbol directo o Lalín buscou a vitoria. Nunha falta lateral levouse o premio e a Esteirana nin sacou de centro. O peor, con todo, foi a lesión de Rafa Piñeiro no xeonllo. S.D. FISTERRA 3 - BERTAMIRÁNS F.C. 0 SD FISTERRA: Iván Bouzón, Julito, Andrés, Roco, Breixo, Aarón, Roa, Rubia, Pablo Lestón, Mané e Mackay. Tamén xogaron Dani Martínez, Edu, Pichino, Adrián Castro e Joselu. GOLES: 1-0 8´Mackay de penalti   2-0 30´Mané   3-0 47´Mackay Partido controlado de inicio a fin polos verdes. Nunha boa xogada de Mackay prodúcese o penalti que o mesmo dianteiro transforma para abrir o marcador. Co vento a favor o Fisterra foi un ciclón. Unha gran xogada de Mackay, con pase a Pablo Lestón que deixa co peito para Mané, e este metea na escadra. 2-0 ó descanso. E no Segundo tempo unha falta na frontal que anota Mackay sentenciou o encontro. O Fisterra esta de doce e parece practicamente imparable. SONEIRA S.D. 2 - SIGÜEIRO C.F. 3 SONEIRA SD: Javi Souto, Samu Vázquez, Sito, Aarón, Alemán, Alex Taibo, Pichi, Sandelo, Agra, Basti e Adrián Pose. Tamén xogaron Fran e Darío. GOLES: 0-1 15´Bautista   1-1 18´Basti   2-1 35´Sito   2-2 57´Jorge   2-3 75´Adán Gran partido do Soneira sen premio e por enriba coa lesión de Sito, un dos puntais da defensa. Nada máis empezar Aarón puido facer o 1-0, pero o gardameta visitante faille un paradón. Adiántase o Sigüeiro á saída dun córner. Iguala Basti e Sito completa a remontada. A baixa de Sito notouna o conxunto de Pedro Gómez. O líder remontou o encontro no segundo tempo. Co 2-2 o Soneira falla un man a man e Adán, o de Louro, mete o terceiro dos visitantes. Co Soneira volcado o Sigüeiro ten dous balóns ós paos para sentenciar. TORDOIA C.F. 0 - C.D. BAIO 3 CD BAIO: Dani Varela, Isaac, Yago, Alex Figueiras, Damián, Norberto, MC, Bieito, Iván Rojo, Rubio e Peque. Tamén xogaron Sergio, Josiño e Pablo GOLES: 0-1 57´Iván Rojo   0-2 85´MC  0-3 88´MC Vitoria baiesa dedicada a Fachal, no difícil terreo de xogo do Tordoia, unha das revelacións do campeonato. Tivo que sufrir no primeiro tempo, onde Dani chapoulle dous mans a mans a Denis. Pero despois do tempo de lecer o gol de Iván Rojo abriu a lata, e a partir de ahí o contragolpe do Baio foi mortal. Sergio e MC puideron facer o segundo, e foi MC aproveitando un rexeite do penalti lanzado por el e un man a man o que sentenciou o encontro. C.D. UNIÓN 1 - C.F. DUMBRÍA 2 CF DUMBRÍA: Iván Baña, Canario, Matías, Iago, Marcos Mouro, Alberto, Rivi, Marcote, Cespón, Darío e Yuyo. Tamén xogaron David, Xabi e Charly. GOLES; 1-0 36´Juan   1-1 70´Darío   1-2 90´Cespón O Dumbría trouxo tres puntos de ouro de Rianxo, remontando no segundo tempo un encontro que se lle puxera costa arriba. Un gol de Juan adiantou ós locais á media hora. A expulsión do local Manu Vigo axudou a un Dumbría volcado en busca do empate. Empatou Darío Capelo, e foi un dos veteráns de guerra, Diego Cespón, o que sobre a hora anotou o tanto que dou o triunfo os de Julián.
Miguel Vázquez Freire publica “O Moucho Voa”: “As grandes cuestións da filosofía afectan a todos”
Zas destina á mellora da rede viaria e de saneamento máis de 510.000€ do POS+ Adicional
Xornalistas nacionais e internacionais percorren o territorio para promocionar o patrimonio subacuático
Stoupa pon en valor ás ilustradoras Olaia Sendón, Helena Gamos e Laura Suárez
Esixen o arranxo dos desperfectos do paseo da Ribeira
Miguel Vázquez Freire publica “O Moucho Voa”: “As grandes cuestións da filosofía afectan a todos”
Zas destina á mellora da rede viaria e de saneamento máis de 510.000€ do POS+ Adicional
Xornalistas nacionais e internacionais percorren o territorio para promocionar o patrimonio subacuático
Stoupa pon en valor ás ilustradoras Olaia Sendón, Helena Gamos e Laura Suárez
Esixen o arranxo dos desperfectos do paseo da Ribeira
“Un alcalde non pode, segundo a Lei de Espectáculos, nin autorizar nin denegar unha festa promovida por veciños”
Marcos Fernández: "As avespas velutinas están a arrasar a froita da casa dunha maneira sorprendente"
A incerteza volve enlear as Festas da Pilarica da Trabe
Adeus ás palmeiras da Praza de Castelao de Corcubión
“A desastrosa xestión do goberno municipal está levando o Concello de Muxía a unha situación límite”
#EntrevistaQPC Néstor González, novo adestrador do Volei Dumbría: "Non somos favoritos, pero xogando ben estaremos arriba"
A Costa da Morte esperará por La Vuelta
A Reserva Mundial de Surf Costa da Morte toma nota en Cantabria
COPYRIGHT 2019 QUE PASA NA COSTA
Aviso Legal y Condiciones de uso